Isem n wadeg yezmer ad yili d win yessen umyaru d yimeɣri, akken yezmer ad yili d isem i d-yessnulfa umyaru deg wallaɣ-is. Iswi n umaru ma yella yefka-d isem aḥeqqani n wadeg akken ad yessekcem imeɣri deg n wul n teḥkayt, ad yuɣal ad yettḥulfu s yineḍruyen n teḥkayt-nni yerna ad yamen belli taḥkayt-nni teḍra-d neɣ yezmer ad d-teḍru.Ma yella d isem asugnan i d-yesnulfa umyaru d netta i as-yettaken rruḥ s yineḍruyen n tigawin i d-yettilin degs. Mitérrand Henri yenna-d γef temsalt-a n yisem n wadeg «D yiwen n ṣṣenf ad ak-yeksen ccek deg tɣuri, imi skud isem n wadeg d aḥeqqani lmeɛna-s ayen akk i as-d-yezzin d tidet»43.